lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en sk lv sl lv lv es uk es en en en sl lv ca lv ca lv lv lv en lv en lv sk lv lv lv lv lv lv lv lv lv lv lv lv lv lv lv lv lv lv fr eo lv lv lv ca lv ca lv lv lv en lv en lv sk lv sk lv hbs_lat lv ceb sk lv ca lv az lv en lv ca lv sk lv lt lv lv lt ca lv lv en lv lt ru ru ru pl ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
Rīgas "Dinamo" piekto gadu pēc kārtas neiekļūst izslēgšanas spēlēs
2019. gada 22. februāris 18:00
Latvijas komanda Rīgas "Dinamo" piektdien Kontinentālās hokeja līgas (KHL) regulārā čempionāta noslēdzošajā mačā izbraukumā ar rezultātu 0:3 (0:0, 0:2, 0:1) zaudēja turnīra līderei Maskavas CSKA, piekto gadu pēc kārtas neiekļūstot Gagarina kausā.
"Riga" uzbrucējs Toress atzīts par futbola virslīgas augusta labāko spēlētāju
Eiropas augstākajās futbola līgās ievērojami pieaudzis savainojumu skaits
VideoFjūrijs dod Džošua vēl vienu iespēju
Ķīnas basketbolistes pirmo reizi šajā gadsimtā sasniedz PK labāko četrinieku
"TTT Rīga" beidzot oficiāli paraksta pirmos līgumus
Kanāda mudina savus hokejistus steidzami pamest Krieviju un Baltkrieviju
Lai iekļūtu Gagarina kausa izcīņā, rīdziniekiem šodien obligāti bija jāizcīna uzvara, turklāt jācer, ka zaudējumu jau pamatlaikā piedzīvos Maskavas apgabala "Vitjaz" vai "Soči".
Rīdzinieki ar 62 punktiem 62 spēlēs regulāro čempionātu noslēdza Rietumu konferences devītajā vietā, kamēr CSKA ar 106 punktiem 62 cīņās bija labākā komanda pamatturnīrā.
CSKA labā vārtus guva Kirils Kaprizovs, Lindens Vejs un Mihails Grigorenko.
"Dinamo" jau pirmajās minūtēs tika pie iespējas spēlēt vairākumā un tikai vārtu stabiņš liedza Līnusam Videlam ātri atklāt cīņas rezultātu. Ātri vien rīdzinieki tika pie vēl vienas iespējas spēlēt vairākumā, kas gan atkal palika neizmantota, bet perioda vidū ar vēl pāris bīstamiem metieniem izcēlās Videls.
Arī perioda nākamās desmit minūtes aizritēja ātrā tempā, trešdaļas priekšpēdējā minūtē ripai pēc Kristapa Sotnieka metiena teju atrodot ceļu vārtos. Turpretī otrā laukuma galā pēc bīstamas epizodes "Dinamo" pirmo reizi mačā palika mazākumā, tiesa, gan tikai uz dažām sekundēm, jo noteikumus pārkāpa arī pretinieki.
Otrā perioda ievadā viesi turpināja turēt augsto spēles tempu, bet sestajā minūtē nonāca iedzinējos, ripu cauri Latvijas komandas spēlētāju burzmai raidot Kaprizovam. Perioda vidū pēc Veja metiena no pustālas distances Timurs Biļalovs ielaida ripu caur kājsargiem, CSKA panākot jau 2:0 savā labā.
Pēc tam "Dinamo" hokejisti savērpa pamatīgu viesuli pretī CSKA vārtiem, taču laukuma saimnieki savus vārtus nosargāja neskartus. Pēc tam rīdzinieki tika pie vēl vienas iespējas spēlēt vairākumā, taču atkal to neizmantoja, turklāt daudz netrūka, lai pēc pašu kļūdas tiktu ielaisti trešie vārti periodā.
Pretinieku skaitliskā sastāva pārkāpuma dēļ "Dinamo" trešo periodu uzsāka vairākuma, kas arī šoreiz palika nerealizēts. Trešdaļas turpinājumā Latvijas komanda spēlēja ar lielu apņēmību, bet pretinieku vārtus iekarot nespēja. Perioda otrajā pusē komandas vairāk nekā septiņas minūtes spēlēja bez svilpes, rīdziniekiem izveidojot vēl vairākus vārtu gūšanas momentus, bīstamākajā no tiem Markam Zaneti netrāpot no vārtu priekšas.
Jau trīs minūtes pirms pamatlaika beigām Biļalovs tika nomainīts pret sesto laukuma spēlētāju, taču augļus tas nenesa - tukšos vārtos ripu raidīja Grigorenko, un tika ciests zaudējums 0:3, kas "Dinamo" komandai nozīmēja sezonas beigas.
Rīgas "Dinamo" bija izcīnījusi četras uzvaras pēc kārtas un Gagarina kausā varēja iekļūt pirmo reizi kopš 2014.gada. Uz panākumu viļņa pašlaik ir arī CSKA, kurai ir desmit uzvaru sērija.
Savstarpējos mačos pārsvars pieder CSKA hokejistiem - 22 uzvaras 29 spēlēs. Arī šīs sezonas iepriekšējā savstarpējā cīņā Maskavas klubs Cīrihē svinēja uzvaru ar 5:0.
Salīdzinājumā ar iepriekšējo sezonu, kas rīdziniekiem bija neveiksmīgākā kluba vēsturē, sastāvā notikušas ļoti būtiskas izmaiņas, jo pirmo reizi vienības vēsturē tās sastāvā pašlaik ir 11 leģionāri. Pilnībā nomainījusies vārtsargu līnija, kā arī ierindā palikuši vien trīs aizsargi no iepriekšējās sezonas.
Rīgas "Dinamo" aizvadītajā sezonā ceturto gadu pēc kārtas nespēja iekļūt izslēgšanas turnīrā, paliekot pirmspēdējā vietā visā līgā.
Pirmajās četrās KHL sezonās rīdzinieki tika Gagarina kausa izcīņā, divas reizes sasniedzot otro kārtu, pēc tam Latvijas klubs vēl vienu reizi "play-off" spēlēja arī 2013./2014.gada sezonā, bet tagad četrus gadus "Dinamo" palikusi bez izslēgšanas turnīra.
Šosezon KHL čempionātā piedalās 25 komandas - 12 Rietumu un 13 Austrumu konferencē.
Regulārajā čempionātā katra komanda aizvadīs pa 62 spēlēm, kas ir jauns līgas rekords, jo līdz šim vairāk par 60 spēlēm sezonā vienai vienībai nav bijis.
"Riga" uzbrucējs Toress atzīts par futbola virslīgas augusta labāko spēlētāju
Eiropas augstākajās futbola līgās ievērojami pieaudzis savainojumu skaits
Video Fjūrijs dod Džošua vēl vienu iespēju
Ķīnas basketbolistes pirmo reizi šajā gadsimtā sasniedz PK labāko četrinieku
"TTT Rīga" beidzot oficiāli paraksta pirmos līgumus
Kanāda mudina savus hokejistus steidzami pamest Krieviju un Baltkrieviju
Jau šonedēļ gaidāma Latvijas hokeja izcilnieku piemiņas diena
Graudiņa/Samoilova ar zaudējumu uzsāk Parīzes "Elite 16" turnīru
Bļugeram izmeklēs ķermeņa augšdaļas savainojumu
20 Latvijas gada budžeti jeb FIFA 2022 izmaksas
Pēdējo 15 gadu skaļākie NBA maiņu darījumi
Video Žagars realizē spilgtu pēdējo sekunžu metienu un sekmē komandas uzvaru pār Bērziņa "Juventus"
"Esmu tikai cilvēks." Ostapenko pēc "US Open" vēlējusies noslēgt sezonu
"Zemgale"/LLU svin jau septīto uzvaru pēc kārtas
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
CпpaBka для избиpaTeлeй: kak пpaBилbHo roлocoBaTb?
OбъяcHяeT TVNET Ha Hackoлbko дoporyю зиMy Mы MoжeM paccчиTыBaTb?
CoaBTop бecTceллepa "Ckaзkи Ha Hoчb для юHыx бyHTapok" o фeMиHизMe и BoйHe
KTo BзopBaл "CeBepHый пoTok"? EC paccлeдyeT MeraдиBepcию Ha rлaBHoM raзoпpoBoдe из PФ
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa